Избувнување на африкански мајмунски сипаници (2024)

Новата варијанта на клад I мајмунски сипаници (претходно наречен англ. monkeypox), утврдена како клад 1б, предизвикала избувнување во Средна Африка уште во септември 2023 г. До август 2024 г., биле пријавени над 17.000 случаи, што довело до 590 смртни случаи (приближно 3,5 % смртност), од кои речиси сите биле во Демократска Република Конго.

На 14 август 2024 г., Светската здравствена организација (СЗО) го прогласила избувнувањето за вонредна состојба за јавно здравје од меѓународен интерес (PHEIC). Мајмунските сипаници се шират преку контакт со заразени примероци, кои можат да останат заразни подолги периоди.

 Заднина 
Во мај 2022 г., Светската здравствена организација (СЗО) прогласила претходна појава на мајмунски сипаници, предизвикана од различен вид вирус, за глобална здравствена криза. До моментот кога СЗО ја завршила глобалната вонредна состојба во мај 2023 г., избувнувањето заразило 87.000 луѓе и довело до 140 смртни случаи.

Почнувајќи од септември 2023 г., случаите почнале нагло да се зголемуваат во Демократска Република Конго и продолжиле да се зголемуваат во 2024 г. Африканските центри за контрола и спречување на болести (ACDC) објавиле пораст на случаите за 160 % во споредба со претходната година.

 Избувнување 

 Пријавени жртви 

ЗемјаСлучаиПочинатиДемократска Република Конго17.794Од кои 1.888 се лабораториски потврдени584Од кои 8 се лабораториски потврдениБурунди5720Централноафриканска Република263Од кои 28 се лабораториски потврдени0Република Конго169Од кои 19 се лабораториски потврдени1Нигерија400Камерун35Од кои 5 се лабораториски потврдени2Кенија31Од кои еден од нив е лабораториски потврден0Брег на Слоновата Коска281Јужноафриканска Република243Индонезија140Либерија50Гана40Руанда40Тајван30Уганда20Шведска10Тајланд10Малави10Вкупно18.991591

 Вирусологија 
Мајмунските сипаници се предизвикани од вирусот мајмунски сипаници, кој се шири преку близок контакт со заразени животни или луѓе. Ова вклучува непосреден контакт, како допирање, или посреден контакт, како со загадени чаршафи, облека, игли, па дури и преку полов пат и јадење заразено месо. 

Во април 2024 г., научниците откриле нов сој на мајмунски сипаници во Камитуга, рударски град во Демократска Република Конго. Овој нов сој, наречен „клад Iб“ или „клад 1б“, се чини дека се шири полесно од другите соеви. Истражувачите мислат дека мутирал за подобро да се шири меѓу луѓето, особено во овој оддалечен град каде контактот со животните е ограничен. 

Д-р Пласид Мбала-Кингбени од Националниот институт за биомедицински истражувања во ДРК рекол дека оваа нова варијанта означува промена од претходните избувнувања. Новиот сој главно предизвикува повреди на половите органи, што го отежнува дијагностицирањето во споредба со претходните соеви што ги зафатиле градите, стапалата и рацете. Оваа варијанта, исто така, може да се распространува потивко поради нејзините различни симптоми. Историски гледано, соевите на клад I како овој предизвикуваат потешка болест од соевите клад II, кои биле почести за време на избувнувањето од 2022–2023 г.

 Наводи 

 Надворешни врски 

 Murhula Masirika, Leandre; Kumar, Anuj; Dutt, Mansi; Toloue Ostadgavahi, Ali; Hewins, Benjamin; Bubala Nadine, Maliyamungu; Kitwanda Steeven, Bilembo; Kumbana Mweshi, Franklin; Mutimbwa Mambo, Léandre; Bengehya Mbiribindi, Justin; Belesi Siangoli, Freddy; A Kelvin, Alyson; Claude Udahemuka, Jean; Kelvin, Patricia; Flores, Luis; Kelvin, David; Sganzerla Martinez, Gustavo (April 2024). "Complete Genome Sequencing, Annotation, and Mutational Profiling of the Novel Clade I Human Mpox Virus, Kamituga Strain". Journal of Infection in Developing Countries. 18 (4): 600–608. doi:10.3855/jidc.20136. PMID 38728644__СОСОДРЖИНА__
__ИНДЕКС__
Категорија:Тековни збиднувања
Категорија:Епидемии